Alkonyati Istentisztelet
2026. szeptember 13. – A Szent Kereszt fölmagasztalásának előestéje
Szokásos kezdet
Áldott a mi Istenünk, öröktől fogva, most és mindenkor és örökkön-örökké!
Amen.
Dicsőség néked, Istenünk, dicsőség néked!
Mennyei Király, Vigasztaló, igazságnak Lelke, ki mindenütt jelen vagy és mindeneket betöltesz, minden jónak kútfeje és az életnek megadója, jöjj el, és lakozzál mibennünk, és tisztíts meg minket minden szennytől, és üdvözítsd, Jóságos, a mi lelkünket!
Szent Isten, szent Erős, szent Halhatatlan irgalmazz nekünk! (Háromszor) 
Dicsőség az Atyának és Fiúnak és Szentléleknek, most és mindenkor és örökkön-örökké! Amen.
Szentháromság, könyörülj rajtunk! Urunk, tisztíts meg bűneinktől! Uralkodó, bocsásd meg vétkezéseinket! Szent, tekintsd és gyógyítsd meg betegségeinket a te nevedért!
Uram, irgalmazz! Uram, irgalmazz! Uram, irgalmazz!
Dicsőség az Atyának és Fiúnak és Szentléleknek, most és mindenkor és örökkön-örökké! Amen.
Mi Atyánk, aki a mennyekben vagy, szenteltessék meg a te neved, jöjjön el a te országod, legyen meg a te akaratod, amint a mennyben, úgy a földön is. Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek; és ne vigy minket kísértésbe, de szabadíts meg a gonosztól!
Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön-örökké!
Amen.
Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz!
Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz!
Dicsőség az Atyának és Fiúnak és Szentléleknek, most és mindenkor és örökkön-örökké! Amen.
Jertek imádjuk a mi királyunkat és Istenünket!
Jertek imádjuk Krisztust, a mi királyunkat és Istenünket!
Jertek boruljunk le és imádjuk magát Jézus Krisztust, a mi királyunkat, Urunkat és Istenünket!
103. zsoltár
Áldjad én lelkem az Urat, / Uram Istenem! fölötte fölséges vagy, dicsőségbe és ékességbe öltöztél, - világossággal, mint köntössel körül vagy öltve, / kiterjesztvén az eget, mint sátorfödelet; - ki befödöd vizekkel annak felső részeit, / ki a felhőt szekereddé teszed, ki a szelek szárnyain jársz; - ki angyalaidat szélvésszé teszed, / és szolgáidat égető tűzzé; - ki a földet állandóságra alapítottad, / hogy nem fog ingadozni örökkön-örökké. - A vízmélység öltözet gyanánt födte azt; / a hegyeken vizek állottak. - A te feddésed elől elfutottak; / mennydörgésed szavától megijedtek. - A hegyek fölemelkedtek, a völgyek alászállottak / azon helyre, melyet nekik alapítottál. - Határt vontál, melyet nem fognak átlépni, / s nem térnek vissza a földet elborítani. - Ki forrásokat fakasztasz a völgyekben, / a hegyek között folynak a vizek. - Iszik azokból minden mezei vad; / azok után lihegnek szomjúságukban a vadszamarak. - Azok mellett lakoznak az égi madarak; / a kősziklák közül szózatot adnak. - Ki megöntözöd a hegyeket onnan felől; / a te műveid gyümölcséből megelégíttetik a föld. - Ki szénát teremtesz a barmoknak, / és veteményt az emberek szolgálatára, - hogy kenyeret termessz a földből, / és bor vidámítsa föl az ember szívét; - hogy olajjal derítse föl orcáját, / és a kenyér erősítse meg az ember szívét. - Jóllaknak a mező fái, és a Libanon cédrusai; / melyeket ültetett. - Ott fészkelnek a madarak, / a gólya háza fő azok között. - A magas hegy a szarvasok, / a kőszikla a sündisznók menedéke. - A holdat időmértékül teremté; / a nap tudja lenyugvását. - Sötétséget parancsolsz és éj van, / mely alatt mind kimennek az erdei vadak, - az oroszlán ordító kölykei. / hogy ragadozzanak, és az Istentől maguknak eledelt keressenek.  - Fölkel a nap és összegyűlnek, / és hajlékaikba helyezkednek. - Kimegy az ember munkájára / és dolgára napestig. - Mely igen fölségesek a te műveid, Uram! / mindeneket bölcsességgel cselekedtél; mi a földet betölti, mind a te jószágod. - Ez a nagy és tágas öblű tenger, ott az úszók, melyeknek száma nincs, / a kicsiny állatok a nagyokkal; - Ott járnak a hajók, / a cethal, melyet alkottál, hogy játsszék abban. - Mindnyájan tőled várják, / hogy eledelt adj nekik idejében. - Te adván nekik, gyűjtenek; / fölnyitván kezedet, minden betelik jóval. - De ha elfordítod arcodat, megrémülnek; / ha elveszed lélegzetüket, elfogynak és a porba visszatérnek. - Beléjük bocsátván leheletedet, fölélednek; / és megújítod a föld színét. - Legyen az Úré a dicsőség mindörökké. / Az Úr örülni fog alkotmányaiban; - ki letekint a földre, és megrendíti azt; / ki a hegyeket megérinti és füstölögnek. - Énekelni fogok az Úrnak életemben, / dicséretet mondok az én Istenemnek, valamíg leszek. - Legyen kellemes neki az én beszédem; / én pedig az Úrban fogok gyönyörködni. - Fogyjanak el a bűnösök a földről és a gonoszok, úgy, hogy ne legyenek; / áldjad én lelkem az Urat.
Dicsőség az Atyának és Fiúnak és Szentléleknek, most és mindenkor és örökkön-örökké! Amen 
Alleluja, Alleluja, Alleluja, dicsőség néked, Isten. (Kétszer recitálva, harmadszor énekelve)
Békesség ekténia
Békességben könyörögjünk az Úrhoz!
Uram, irgalmazz!
A mennyei békéért és lelkünk üdvösségéért könyörögjünk az Úrhoz!
Uram, irgalmazz!
Az egész világ békességéért, Isten szentegyházainak jólétéért és mindnyájunk egyesítéséért könyörögjünk az Úrhoz!
Uram, irgalmazz!
Ezen szent hajlékért s mindazokért, kik ide hittel, buzgósággal és istenfélelemmel járnak, könyörögjünk az Úrhoz!
Uram, irgalmazz!
[bookmark: OLE_LINK1][bookmark: OLE_LINK2][bookmark: OLE_LINK3][bookmark: OLE_LINK4]Szentséges főpásztorunk, N. római pápáért, Istenszerető N. (érsek-) metropolitánkért (és N. püspökünkért), a tisztes áldozópapságért, a Krisztus-szerinti segédlő papságért, az egész egyházi rendért és a népért könyörögjünk az Úrhoz!
Uram, irgalmazz!
Ezen városért (községért), minden városért, községért és vidékért, s az azokban lakó hívekért könyörögjünk az Úrhoz!
Uram, irgalmazz!
A levegőnek kedvező mérsékletéért, a föld terményeinek bőségéért és békességes időkért könyörögjünk az Úrhoz!
Uram, irgalmazz!
A hajózókért, utazókért, betegekért, fáradozókért, foglyokért s ezek szabadulásáért könyörögjünk az Úrhoz!
Uram, irgalmazz!
Hogy mentsen meg minket minden aggódástól, haragtól és szükségtől, könyörögjünk az Úrhoz!
Uram, irgalmazz!
Oltalmazz, ments meg, könyörülj és őrizz meg minket, Isten, a te kegyelmeddel!
Uram, irgalmazz!
Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!
Néked Uram!
Mert téged illet minden dicsőség, tisztelet és imádás, Atya és Fiú és Szentlélek, most és mindenkor és örökkön-örökké.
Amen.
Uram, tehozzád
6. hang
Uram, tehozzád kiáltok, / hallgass meg engem; / figyelmezz imádságom hangjára, / midőn tehozzád kiáltok; /’ hallgass meg engem, Uram!
Igazodjék fel az én imádságom, / mint a tömjénfüst a te színed elé; / kezeimnek fölemelése / esti áldozat gyanánt. /’ Hallgass meg engem, Uram!
6. hang Minta: Minden reményüket... (512. oldal) 
A fölemelt Kereszt / parancsolja minden teremtménynek, / hogy a rajta fölfüggesztett Üdvözítőnek / legtisztább kínszenvedését énekeljük, / mert azon ölte meg Ő a mi megölőnket, / a halál fiait pedig életre keltette és megújítá, / és jóságának sokasága szerint / a mennyei életre méltatott bennünket, mint irgalmas. / Azért örvendve magasztaljuk az ő Nevét, / és dicsőítjük /’ az ő mély alázatosságát. (Kétszer)
Mózes előábrázolt téged / kiterjesztve kezeit, / és meggyőzte a zsarnok Amalekot. / Ó, drága Kereszt, a hívők dicsekvése, / a szenvedők erőssége, / az apostolok bátorsága, / az igazak küzdelme / és minden szenteknek üdvössége. / Azért fölmagasztalásodat látva, / minden teremtmény örvendez és ünnepel, / dicsőítvén Krisztust, / ki nagy kegyessége által / az elszéledetteket /’ általad egybegyűjtötte. (Kétszer)
Legdrágább Kereszt, / melyet örvendezve vesznek körül az angyali rendek, / ma magasztaltatván fel, / isteni kézintésre felemelsz mindeneket, / a sátán cselvetése által elűzötteket / és halálba taszítottakat. / Azért téged szívvel és ajkainkkal csókolván / belőled megszentelést merítünk. / Magasztaljátok kiáltván / a legjóságosabb Krisztus Istent, / és hódoljatok /’ az ő isteni zsámolyának. (Kétszer)
Dicsőség… most és… 2. hang (500. oldal)
Jertek, minden nemzetek, / az áldott fának hajoljunk meg, / mely által lett az örök igazság, / mert az Ádám ősatyánkat gyümölcsfa által elcsábító sátán / a Keresztfa által töretik meg, / és letaszíttatva elbukik csodálatos eséssel; / az isteni teremtményt gyötrelmekkel kínzó alvilág mérge / Isten vérével mosatik le, / az igazságos ítélet átka megszűnik / az Igaznak igazságtalan elítélésével, / mert keresztfa által kellett a gyümölcsfa átkát meggyógyítani, / és a szenvedést nem ismerőnek szenvedései által kellett / a halálra ítéltnek szenvedéseit feloldozni; / hanem dicsőség legyen, Krisztus Királyunk, a te bölcs üdvgondozásodnak, / mely által üdvözítettél mindnyájunkat, /’ mint jóságos és Emberszerető.
Enyhe világossága
Bölcsesség igazhívők!
Enyhe világossága, / a szent és boldog, / és halhatatlan / mennyei Atya isteni dicsőségének, / Jézus Krisztus! / Eljövén a Napnak lenyugvásához / és látván az esteli fényt; / áldjuk az Atyát / s a Fiút, és a Szentlélek Istent! / Mert te méltó vagy, / hogy minden időben, / szent hangon énekeljünk tenéked, / Isten fia, / ki éltet adsz a világnak; /’ miért is ez a világ dicsőít téged.
Figyelmezzünk! Békesség † mindnyájatoknak! Bölcsesség, figyelmezzünk!
Prokimen: Íme, most áldjátok az Urat, / ti az Úr minden szolgái. (Zsolt 133,1)
Vers: Kik az Úr házában állotok, a mi Istenünk házának tornácaiban.
Olvasmányok
A Kivonulás könyvének olvasása (15,22‑16,1):
Mózes elindította Izrael fiait a Vörös‑tengertől és Sur pusztájába vezette őket. Három napig mentek a pusztában, és nem találtak vizet, hogy igyanak. Amikor pedig eljutottak Marába, nem tudtak vizet inni Marából, mert keserű volt. Ezért is nevezték el azt a helyet Keserűségnek. A nép pedig zúgolódott Mózes ellen, és megkérdezték: Mit fogunk inni? Mózes erre az Úrhoz kiáltott, az Úr pedig egy fadarabot mutatott neki. Mózes ezt a vízbe dobta, és a víz édessé vált tőle. Ott adott neki Isten rendelkezéseket és ítéleteket, s ott is tette próbára, és így szólt: „Ha hűségesen hallgatsz Uradnak, Istenednek szavára, és neki tetsző dolgokat cselekszel, ha hallgatsz az ő parancsaira és követed minden utasítását, akkor nem sújtalak egyetlen betegséggel sem azok közül, amelyekkel az egyiptomiakat sújtottam; mert én vagyok az Úr, a te gyógyítód.” Ezután Élimbe érkeztek. Volt ott tizenkét vízforrás és hetven pálmafa. Itt táboroztak le a víz mellett. Azután fölkerekedtek Élimből is, és Izrael egész közössége Szin pusztájába érkezett, amely Élim és a Sínai hegy között terül el.
A Példabeszédek könyvének olvasása (3,11‑18):
Fiam! Ne vesd meg az Úr fenyítését és meg ne und dorgálását, mert az Úr azt feddi meg, akit szeret, és minden kedvesen fogadott fiát megdorgálja! Boldog ember az, aki bölcsességre bukkant és az olyan halandó, aki okos belátásra tett szert. Ennek megszerzése ugyanis többet ér a színaranynál és ezüst ékszernél. Értékesebb a drágakőnél, mert már nem fordulhat ellene semmi gonosz. Jól ismert ez mindazoknál, akik szeretik, és nincs hozzá fogható drágaság. Hosszú élet és számos év van a jobbjában; bal kezében pedig gazdagság és dicsőség. Szájából igazság fakad, nyelvén törvényt és kegyelmet hordoz. Útjai kellemes utak, és minden ösvénye békességen át vezet. Élet fája ez mindazoknak, akik megragadják, és biztonságot élvez az, aki úgy támaszkodik rá, mint az Úrra.
Izajás jövendölésének olvasása (60,11‑16):
Ezt mondja az Úr: Kapuid állandóan nyitva maradnak, sem éjjel sem nappal nem lesznek bezárva, hogy elhozhassák neked a nemzetek gazdagságát, és királyokat is odavezessenek. Mert elvész mindaz a nemzet és király, amely nem szolgál neked, és az ilyen nemzetek mindenestül kipusztulnak. Eljön hozzád a Libanon dicsősége, a ciprus, a fenyő és a cédrus, hogy ékesítsék szentélyemet. Így megdicsőítem lábam helyét. Meggörnyedve jönnek majd hozzád azoknak fiai, akik hajdan megaláztak és nyomorgattak, és lábad nyomába borulnak le mindazok, akik valaha nyomorgattak. Az Úr városa és Izrael Szentjének Sionja lesz a neved. Mivel elhagyatott voltál, s mindenki csak gyűlölt és nem volt segítőd, örökre vidámmá teszlek, örömet adok nemzedékről nemzedékre. A nemzetek tejét szívod majd, és a királyok gazdagsága táplál. Akkor majd megtudod, hogy én, az Úr vagyok a te szabadítód, és a Megváltód Izrael Istene.
Ekténia
Mondjuk mindnyájan, teljes lelkünkből és teljes elménkből, mondjuk!
Uram, irgalmazz!
Mindenható Urunk, atyáinknak Istene, kérünk téged, hallgass meg minket és könyörülj!
Uram, irgalmazz!
Könyörülj rajtunk, Isten, a te nagy irgalmasságod szerint, kérünk téged, hallgass meg minket és könyörülj!
Uram, irgalmazz! Uram, irgalmazz! Uram, irgalmazz!
Könyörögjünk még szentséges főpásztorunk, N. római pápáért, Istenszerető N. (érsek-) metropolitánkért (és N. püspökünkért), lelkiatyáinkért s Krisztusban minden atyánkfiáért!
Uram, irgalmazz! Uram, irgalmazz! Uram, irgalmazz!
Könyörögjünk még az itt jelenlévő s tőled nagy és bő kegyelmeket váró népért, a mi jótevőinkért és minden igazhitű keresztényért!
Uram, irgalmazz! Uram, irgalmazz! Uram, irgalmazz!
Mert irgalmas és emberszerető Isten vagy, és téged dicsőítünk, Atya és Fiú és Szentlélek, most és mindenkor s örökkön-örökké.
Amen.
Add Urunk
4. hang; dallama: Elcsodálkozott József
Add Urunk, hogy ez estén / minden bűntől megőrizzük magunkat. / Áldott vagy te, Urunk, atyáinknak Istene; / dicséretes és dicsőséges a te neved mindörökké. Amen. / Legyen, Uram, a te kegyelmed rajtunk, / amint tebenned bíztunk. / Áldott vagy te, Urunk, / taníts meg minket a te igazságaidra. / Áldott vagy te, Uralkodó, / oktass bennünket a te igazságaidra. / Áldott vagy te, Szent, / világosíts meg minket a te igazságaiddal. / Uram, a te kegyelmed örökké, / kezeid munkáit meg ne vesd. / Téged illet a dicséret, / téged illet az ének. / Téged illet a dicsőség, / Atya és Fiú és Szentlélek, / most és mindenkor /’ és örökkön-örökké. Amen.
Teljesítsük esti könyörgésünket az Úrhoz!
Uram, irgalmazz!
Oltalmazz, ments meg, könyörülj és őrizz meg minket, Isten, a te kegyelmeddel!
Uram, irgalmazz!
Hogy ezen egész estét tökéletesen, szentül, békességben és vétek nélkül töltsük el, kérjük az Úrtól!
Add meg, Uram!
A békesség angyalát, a hűséges vezetőt, lelkünk és testünk őrzőjét kérjük az Úrtól!
Add meg, Uram!
Bűneink és vétségeink bocsánatát és elengedését kérjük az Úrtól!
Add meg, Uram!
Jókat és hasznosakat lelkünknek és a világnak békességet kérjünk az Úrtól!
Add meg, Uram!
Hogy életünknek hátralevő részét békében és bűnbánatban töltsük, kérjük az Úrtól!
Add meg, Uram!
Hogy életünket keresztény módon, gyötrelem és szégyen nélkül végezzük be, s hogy Krisztus félelmetes ítélőszéke előtt jó feleletet adjunk, kérjük az Úrtól!
Add meg, Uram!
Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!
Néked, Uram!
Mert jóságos és emberszerető Isten vagy és téged dicsőítünk, Atya és Fiú és Szentlélek, most és mindenkor s örökkön-örökké.
Amen.
Békesség mindnyájatoknak!
És a te lelkednek!
Fejeteket hajtsátok meg az Úrnak!
Néked, Uram!
Legyen áldott és dicsőített a Te országod hatalma, Atya és Fiú és Szentlélek, most és mindenkor és örökkön-örökké!
Amen.
Lítiai sztihirák
1. bolgár hang (501. oldal)
Ma Dávidnak valósággal szent jóslata érvényesült, / mert íme, nyilván hódolunk a te legtisztább lábaid zsámolyának, / és a te szárnyaid árnyékában bízván, / ó Irgalmas, kiáltjuk néked: / Jegyeztessék a te orcád világossága mireánk, / igazhitű néped hatalmát emeld fel / a te drága Keresztednek felmagasztalása által, /’ kegyelmes Krisztusunk.
Dicsőség… most és… 4. hang
A te drága Kereszted hatalmát jelképezvén Mózes / legyőzte Amalekot a sinai pusztában, / mert midőn kiterjeszté kezeit / kereszt alakot ábrázolván, / a népek erősödének, / most pedig a jelzés rajtunk teljesült be. / Ma a Kereszt felmagasztaltatik, és a sátánok futnak, / ma minden teremtmény az enyészettől szabadul meg, / mert a Kereszt által árasztatnak reánk minden ajándékok, / miért mindnyájan örvendezve leborulunk előtted mondván: / Mert felmagasztaltattak a te alkotmányaid, /’ Uram, dicsőség néked.
Lítiai ekténiák
Üdvözítsd Isten a te népedet és áldd meg örökségedet, látogasd meg világodat kegyelmeddel és irgalmasságoddal s emeld föl az igazhitű kereszténység hatalmát! Küldd le ránk a te bőséges malasztodat a mi legtisztább királynénk, az Istenszülő és mindenkorszűz Máriának könyörgései által, (*) a te drága és elevenítő Keresztednek erejével, (*) a tiszteletreméltó testnélküli mennyei erőknek oltalma által, (*) a tisztes és dicső próféta-előkövet és Keresztelő Jánosnak, (*) a szent, nevezetes és minden dicséretre méltó apostoloknak, szent atyáink, az egész egyház nagy tanítói és püspökeinek: Nagy Vazul, Gergely a hittudós, Aranyszájú Jánosnak, (*) Athanáz és Cirillnek, * és a liciabeli myrai érseknek, csodatevő Szent Miklós atyánknak, (*) a szent és jógyőzelmű vértanúknak, szentéletű, isteni ihlettségű atyáinknak, a szent igaz és isteni ősök, Joakim és Annának, szentéletű s isteni ihlettségű atyáink, Barlanglakó Antal és Theodóznak, Szent N-nek (*), ki(k)nek ma emlékét ünnepeljük és minden szenteidnek közbenjárása által, kérünk téged nagyirgalmu Urunk, * hallgass meg minket, hozzád esedező bűnösöket és könyörülj rajtunk!
Uram irgalmazz! Uram irgalmazz! Uram irgalmazz!
Könyörögjünk még Istenszerető püspökünkért, N-ért, lelkiatyáinkért, s minden testvérünkért Krisztusban; * minden isteni kegyelemre szoruló, aggódó és gyötrődő keresztény lélekért; e helységnek és lakosainak megoltalmazásáért; — az egész világ békességéért és nyugalmáért, Isten szentegyházának jólétéért, buzgalommal és isteni félelemmel fáradozó és szolgáló atyáinknak és testvéreinknek üdvösségéért és megsegítéséért; a követekért és magányban élőkért, a betegen fekvők fölgyógyulásáért, a foglyok szabadulásáért, szolgaságban élő testvéreinkért, s mindazokért, kik e szent hajlékban szolgálnak vagy szolgáltak, és mondjuk mindnyájan:
Uram irgalmazz! Uram irgalmazz! Uram irgalmazz!
Könyörögjünk még, hogy őrizze meg Isten ezen helységet s minden várost, községet és vidéket az éhségtől, mirigyhaláltól, földrengéstől, tűzvésztől, háborútól, idegenek betörésétől és minden belvillongástól; és hogy a jóságos és emberszerető Isten irgalmas, jóakaratú és engesztelékeny legyen irántunk s hárítsa el tőlünk ellenünk támadt minden haragját, mentsen meg minket a ránk nehezedő igazságos megfenyítéstől és könyörüljön rajtunk!
Uram irgalmazz! Uram irgalmazz! Uram irgalmazz!
Könyörögjünk még, hogy az Úristen hallgassa meg bűnös szolgáinak esedező szavát és irgalmazzon nekünk.
Uram irgalmazz! Uram irgalmazz! Uram irgalmazz!
Hallgass meg minket Isten, mi Üdvözítőnk, a földkerekség összes határain és a messze tengeren levők reménysége; — és te irgalmas Urunk, légy irgalmas hozzánk bűnösökhöz és könyörülj rajtunk. — Mert kegyelmes és emberszerető Isten vagy s téged dicsőítünk, Atya és Fiú és Szentlélek most és mindenkor s örökön örökké.
Amen.
Békesség † mindnyájatoknak! 
És a te lelkednek! 
Fejeteket hajtsátok meg az Úrnak!
Néked, Uram!
Nagyirgalmú Uralkodó, Úr Jézus Krisztus, Istenünk, a mi legtisztább királynénk, az Istenszülő és mindenkorszűz Máriának könyörgései által, (*) a te drága és elevenítő Keresztednek erejével, (*) a tiszteletreméltó testnélküli mennyei erőknek oltalma által, (*) a tisztes és dicső próféta-előkövet és Keresztelő Jánosnak, (*) a szent, nevezetes és minden dicséretre méltó apostoloknak, szent atyáink, az egész egyház nagy tanítói és püspökeinek: Nagy Vazul, Gergely a hittudós, Aranyszájú Jánosnak, (*) Athanáz és Cirillnek, * és a liciabeli myrai érseknek, csodatevő Szent Miklós atyánknak, (*) a szent és jógyőzelmű vértanúknak, szentéletű, isteni ihlettségű atyáinknak, a szent igaz és isteni ősök, Joakim és Annának, szentéletű s isteni ihlettségű atyáink, Barlanglakó Antal és Theodóznak, Szent N-nek (*), ki(k)nek ma emlékét ünnepeljük és minden szenteidnek közbenjárása által fogadd kegyesen imádságainkat, ajándékozd nekünk bűneink bocsánatát, födözz be szárnyaid árnyékával, távoztass el tőlünk minden ellenséget és háborúságot, irgalmazz nekünk és egész világodnak s üdvözítsd lelkünket, mint jóságos és emberszerető.
Amen.
Előverses sztichirák
5. hang. Mintadallam (510. oldal)
Üdvözlégy / életadó Kereszt, / a vallásosság legyőzhetetlen fegyvere, / a paradicsom ajtaja, / a hívek erőssége, / az Egyház védfala, / mellyel megtöretett az átok és megsemmisíttetett, / és legyőzetett a halál hatalma, / és felemelkedtünk a földről az égbe; / legyőzhetetlen fegyver, / az ördögök ellenfele, / a vértanúk dicsősége, / a szentek valódi helyeslése, / az üdvösség révpartja, /’ ajándékozz a világnak gazdag kegyelmet!
Elővers: Magasztaljátok a mi Urunkat, Istenünket, és boruljatok le lábai zsámolya előtt, mert ő szent.
Üdvözlégy / Urunk Keresztje, / mellyel az emberiség feloldoztatott az átoktól, / mert te vagy az öröm jelvénye, / elűzvén tőlünk a te felmagasztalásodban a mi ellenségeinket; / a királyok hatalma, / az igazak erőssége, / a papok ékessége, / melynek jelzése által a gonosztól megszabadítasz, / az erő vesszeje, mellyel kormányoztatunk, / a béke fegyvere, / melyet félelemmel vesznek körül az angyalok, / Krisztus isteni dicsősége, /’ mely által ad a világnak gazdag kegyelmet.
Elővers: Isten a mi Királyunk öröktől fogva, szabadulást szerzett a föld közepett.
Üdvözlégy / vakok oktatója, / a betegek orvosa, / minden halottak föltámadása, / drága Kereszt, mely felemelt bennünket a romlásból, / mellyel feloldatott az átok / és kivirágzott az enyészhetetlenség, / és mi földiek malasztban részesültünk, / és az ördög végkép megtöretett. / Ma látván főpapi kéz által / a te felmagasztalásodat, / dicsőítjük az általad fölemelkedett Üdvözítőt, / és néked hódolunk, /’ merítvén belőled gazdag kegyelmet.
Dicsőség… most és… 8. hang (502. oldal)
Hajdan Mózes az ő kezeivel / keresztet előábrázolt, / és Amalekot megvervén legyőzte. / Dávid, a zsoltáros pedig / a te lábad zsámolyáról énekelvén / a te drága Keresztednek hódolatot parancsolt, Krisztus Istenünk. / Ma mi imádunk téged méltatlan ajkainkkal, / ki a Keresztre felemelkedni kegyeskedtél, / felkiáltván hozzád: / Uram, ama gonosztevővel /’ méltass bennünket is a te országodra.
Most bocsásd el, Uram
Most bocsásd el, Uram, / a te szolgádat / a te igéd szerint békességben, mert látták szemeim / a tőled küldött Üdvözítőt, / kit rendeltél minden népek színe elé, világosságul a pogányoknak / megvilágosítására, /’ és dicsőségül a te népednek, Izraelnek.
Szent Isten, szent Erős, szent Halhatatlan irgalmazz nekünk! (Háromszor) 
Dicsőség az Atyának és Fiúnak és Szentléleknek, most és mindenkor és örökkön-örökké! Amen.
Szentháromság, könyörülj rajtunk! Urunk, tisztíts meg bűneinktől! Uralkodó, bocsásd meg vétkezéseinket! Szent, tekintsd és gyógyítsd meg betegségeinket a te nevedért!
Uram, irgalmazz! Uram, irgalmazz! Uram, irgalmazz!
Dicsőség az Atyának és Fiúnak és Szentléleknek, most és mindenkor és örökkön-örökké! Amen.
Mi Atyánk, aki a mennyekben vagy, szenteltessék meg a te neved, jöjjön el a te országod, legyen meg a te akaratod, amint a mennyben, úgy a földön is. Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek; és ne vigy minket kísértésbe, de szabadíts meg a gonosztól!
Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön-örökké!
Amen.
Tropár
1. hang (94. oldal)
Üdvözítsd, Uram, a te népedet, / és áldd meg a te örökségedet; / adj győzelmet ellenségei fölött hazánknak, /’ s Kereszteddel őrizd meg a te népedet.
Kenyéráldás
Könyörögjünk az Úrhoz! 
Uram irgalmazz!
Úr Jézus Krisztus Istenünk, ki az öt kenyeret megáldottad és vele ötezer embert megelégítettél, magad Uralkodónk áldd meg † e kenyereket, † búzát, † bort, és † olajat is! — Szaporítsd meg mindezeket e községben (városban) és az egész világon és a belőlük ízlelő híveket szenteld meg. Mert te vagy, ki mindent megáldasz és megszentelsz, Krisztus Istenünk, kinek mi dicsőítést zengünk, kezdetnélküli Atyáddal, legszentebb jóságos és életteremtő Lelkeddel együtt, most és mindenkor s mindörökkön örökké. 
Amen.
A pap újból megtömjénezi az ajánlatokat, miközben ezt énekli, tropár dallamon, 4. hangra:
Áldott legyen az Úr neve mostantól mindörökké!
Ugyanezt a nép kétszer ismétli.
33. zsoltár
(120. oldal)
Áldom az Urat minden időben; / az ő dicsérete számban lesz mindenkoron. — az Úrban dicsekedik az én lelkem; / hallják meg ezt a szelídek, és vigadjanak. — Magasztaljátok az Urat velem; / és dicsőítsük az ő nevét egyetemben. — Kerestem az Urat, és meghallgatott engem, / és minden szorongatásomból megmentett engem. — Járuljatok hozzája és megvilágosodtok, / és orcátok nem szégyenül meg. — Ez; a szegény kiáltott, és az Úr meghallgatta őt, / és minden szorongatásból kiszabadította őt. — Az Úr angyala az őt félők körül lakozik, / és megmenti őket. — Ízleljétek és lássátok, milyen édes az Úr; / boldog ember, ki őbenne bízik. — Féljétek az Urat minden szentjei, / mert nincs fogyatkozásuk az őt félőknek. — A gazdagok szűkölködtek és éheztek; / de kik az Urat keresik, semmi jóban meg nem fogyatkoztak.
Elbocsátó
Bölcsesség!
Adj áldást!
Krisztus, a mi Istenünk ki áldott és dicsőített öröktől fogva.
Tedd erőssé, Isten, az igaz katolikus hitet örökkön-örökké!
Legszentebb Istenszülő üdvözíts minket!
Ki a keruboknál tiszteltebb és a szeráfoknál hasonlíthatatlanul dicsőbb vagy, ki az Istent, az Igét sérülés nélkül szülted, téged valóságos Istenszülő magasztalunk!
Dicsőség neked, Krisztus Istenünk, a mi reménységünk, dicsőség néked!
Dicsőség az Atyának és Fiúnak és Szentléleknek, most és mindenkor és örökkön-örökké. Amen. Uram, irgalmazz! Uram, irgalmazz! Uram, irgalmazz! Adj áldást uram!

(A pap az elbocsátó imádságot mondja.)
Amen.
Az Úr áldása reátok az ő kegyelmével és emberszeretetével mindig, most és mindenkor és örökkön-örökké!
Amen.

